En computación quantica, un qubit (de l'anglés quantum bit) u qbit u bit quantico ye a unidat basica d'información quantica, a versión quantica d'o bit binario clasico realizau fisicament con un dispositivo de dos estaus. Un qubit ye un sistema mecanico quantico de dos estaus (u dos libels), un d'os sistemas quanticos mas simples que amuestra a peculiaridat d'a mecanica quantica. Os eixemplos incluyen: o chiro de l'electrón en o qual os dos libels pueden prener-se como que chiro enta alto y enta baixo; u a polarización d'un solament fotón en o qual os dos estaus pueden prener-se como a polarización vertical y a polarización horizontal. En un sistema clasico, un bit habría d'estar en un estau u unatro. Manimenos, a mecanica quantica permite que o qubit sía en una superposición coherent de totz dos estaus simultaniament, una propiedat que ye fundamental pa la mecanica quantica y a computación quantica.